Jaaka moporofeti Isaia a ne a boleletse pele, Modimo o ne a tsosa Kgosi Kurose wa Peresia gore a golole Bajuda mo taolong ya Babelona. (Isaia 45:1) Morago ga go ya botshwarwa dingwaga di le 70, ba ne ba boela kwa Jerusalema ka 537 B.C.E. ka boikaelelo jwa go aga tempele sesha. (Esera 1:1-6; 2:1, 2; Jeremia 29:10) Morago ga gore tiro ya go aga e diege, kgabagare tempele e ne ya wediwa ka 515 B.C.E. mme kobamelo ya Modimo e e itshekileng e ne ya tsosolosiwa. Le fa kago eno e ne e se ntle jaaka tempele ya ga Solomone, e ne ya nna e eme dingwaga di ka nna 600. Le fa go ntse jalo, tempele eno le yone e ne ya senyega ka gonne Baiseraele ba ne ba tlhokomologa kobamelo ya ga Jehofa. Fa Jesu Keresete a tla mo lefatsheng, Kgosi Herode o ne a ntse a aga tempele eno sesha kgato ka kgato. Ke eng se se neng se tla diragalela tempele eno?